

REPUBLIKA HRVATSKA

PUČKI PRAVOBRANITELJ

Broj: P.P.U.-31-8-119/22-56-2

Zagreb, 23. ožujka 2022.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19), vezano uz raspisani Javni natječaj za prijam u državnu službu na neodređeno vrijeme u Ured pučke pravobraniteljice, Službu za zaštitu prijavitelja nepravilnosti od 22. ožujka 2022. godine, objavljen u Narodnim novinama, broj 37/22 od 23. ožujka 2022. godine, objavljujemo

OPIS POSLOVA, PODATKE O PLAĆI RADNIH MJESTA, SADRŽAJ I NAČIN TESTIRANJA TE PRAVNE IZVORE ZA PRIPREMU KANDIDATA ZA TESTIRANJE

I. OPIS POSLOVA RADNIH MJESTA

1. Poslovi savjetnika pučkog pravobranitelja za pravne poslove i strateško parničenje u Službi za zaštitu prijavitelja nepravilnosti obuhvaćaju:

* pravne i stručne poslove u svezi s prijavama prijavitelja nepravilnosti, primanje prijavitelja nepravilnosti, zaprimanje telefonskih poziva i davanje općih pravnih informacija vezanih uz zaštitu prijavitelja nepravilnosti,
* izradu nacrta preporuka, mišljenja, prijedloga, upozorenja i izvješća,
* suradnju s nadležnim javnopravnim tijelima,
* izradu nacrta prijedloga za pokretanje kaznenog, prekršajnog ili disciplinskog postupka,
* izradu nacrta akata kojima se potiču izmjene zakona i drugih propisa koji se odnose na zaštitu ustavnih i zakonskih prava prijavitelja nepravilnosti te predlaganje Vladi Republike Hrvatske odgovarajućih strateških rješenja,
* izradu nacrta zahtjeva za pokretanje postupka ocjene suglasnosti zakona s Ustavom i ocjene suglasnosti drugih propisa s Ustavom i zakonima,
* praćenje ostvarivanja zaštite ustavnih ili zakonskih prava prijavitelja nepravilnosti te
* izrada nacrta mišljenja i priopćenja za javnost radi upozoravanja javnosti na pojave njihovih povreda,
* prikupljanje podataka o prijavama nepravilnosti zaprimljenim od strane povjerljivih osoba, u skladu sa posebnim zakonom,
* praćenje i analizu usklađivanja zakona i drugih propisa s međunarodnim pravnim aktima o ljudskim pravima i slobodama, koje je prihvatila Republika Hrvatska, i praksom relevantnih tijela, pravnom stečevinom Europske unije te domaćom, europskom i međunarodnom sudskom praksom,
* izradu nacrta optužnih prijedloga i drugih podnesaka te obavljanje drugih radnji u prekršajnim postupcima koje pokreće pučki pravobranitelj,
* izradu nacrta podnesaka te obavljanje drugih radnji u postupcima u kojima se pučki pravobranitelj može uključiti kao umješač na strani prijavitelja nepravilnosti,
* izradu nacrta godišnjeg i posebnih izvješća Hrvatskom saboru,
* u slučaju potrebe, obilazak i pregled mjesta u kojima su smještene ili borave pojedine skupine građana čija prava i slobode štiti pučki pravobranitelj te izradu izvješća o obavljenom pregledu,
* druge poslove po nalogu pučkog pravobranitelja i zamjenika pučkog pravobranitelja.

1. Poslovi savjetnika pučkog pravobranitelja za pravne poslove u Službi za zaštitu prijavitelja nepravilnosti obuhvaćaju:

* pravne i stručne poslove u svezi s prijavama prijavitelja nepravilnosti, primanje prijavitelja nepravilnosti, zaprimanje telefonskih poziva i davanje općih pravnih informacija vezanih uz zaštitu prijavitelja nepravilnosti,
* izradu nacrta preporuka, mišljenja, prijedloga, upozorenja i izvješća,
* suradnju s nadležnim javnopravnim tijelima,
* izradu nacrta prijedloga za pokretanje kaznenog, prekršajnog ili disciplinskog postupka,
* izradu nacrta akata kojima se potiču izmjene zakona i drugih propisa koji se odnose na zaštitu ustavnih i zakonskih prava prijavitelja nepravilnosti te predlaganje Vladi Republike Hrvatske odgovarajućih strateških rješenja,
* izradu nacrta zahtjeva za pokretanje postupka ocjene suglasnosti zakona s Ustavom i ocjene suglasnosti drugih propisa s Ustavom i zakonima,
* praćenje ostvarivanja zaštite ustavnih ili zakonskih prava prijavitelja nepravilnosti te izrada nacrta mišljenja i priopćenja za javnost radi upozoravanja javnosti na pojave njihovih povreda,
* prikupljanje podataka o prijavama nepravilnosti zaprimljenim od strane povjerljivih osoba, u skladu sa posebnim zakonom,
* praćenje i analizu usklađivanja zakona i drugih propisa s međunarodnim pravnim aktima o ljudskim pravima i slobodama, koje je prihvatila Republika Hrvatska, i praksom relevantnih tijela, pravnom stečevinom Europske unije te domaćom, europskom i međunarodnom sudskom praksom,
* izradu nacrta godišnjeg i posebnih izvješća Hrvatskom saboru,
* u slučaju potrebe, obilazak i pregled mjesta u kojima su smještene ili borave pojedine skupine građana čija prava i slobode štiti pučki pravobranitelj te izradu izvješća o obavljenom pregledu,
* druge poslove po nalogu pučkog pravobranitelja i zamjenika pučkog pravobranitelja.

II. PODACI O PLAĆI RADNIH MJESTA

Plaću navedenih radnih mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža, kako je propisano člankom 108. stavkom 1. Zakona o državnim službenicima i namještenicima (Narodne novine, broj 27/01), a u vezi s odredbom članka 144. stavka 2. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15, 61/17, 70/19 i 98/19).

Osnovica za obračun plaće za državne službenike i namještenike od 1. siječnja 2021. godine iznosi 6.044,51 kn, a utvrđena je Kolektivnim ugovorom za državne službenike i namještenike (Narodne novine, br. 112/17, 12/18, 2/19 – Dodatak I., 119/19 – Dodatak II., 66/20 – Dodatak III.).

Sukladno članku 12. Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12 i 49/12, 60/12, 78/12, 82/12, 100/12, 124/12, 140/12, 16/13, 25/13, 96/13, 126/13, 2/14, 140/14, 151/14, 76/15, 100/15, 71/18, 73/19, 63/21 i 13/22) koeficijent složenosti poslova radnog mjesta savjetnik pravobranitelja iznosi 2,425.

III. SADRŽAJ I NAČIN TESTIRANJA

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije za provedbu javnog natječaja s kandidatima.

Testiranje se provodi u dvije faze.

U prvu fazu testiranja, koja se sastoji od provjere znanja osnova upravnog područja za koje je raspisan javni natječaj, upućuju se svi kandidati koji ispunjavaju formalne uvjete iz javnog natječaja, a čije su prijave pravodobne i potpune.

U drugu fazu testiranja, koja se sastoji od provjere znanja engleskog jezika i znanja rada na računalu, upućuju se kandidati koji su ostvarili najbolje rezultate u prvoj fazi testiranja, i to 15 kandidata za svako radno mjesto. S obzirom na to da se za radna mjesta traži po 2, odnosno 3 izvršitelja, taj se broj povećava za broj traženih izvršitelja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provjeri znanja, sposobnosti i vještina, ako je na provedenoj provjeri dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

IV. PRAVNI IZVORI ZA PRIPREMU KANDIDATA ZA TESTIRANJE

1. Zakon o pučkom pravobranitelju (Narodne novine, broj 76/12)

2. Zakon o zaštiti prijavitelja nepravilnosti (Narodne novine, broj 17/19)

3. Zakon o suzbijanju diskriminacije (Narodne novine, broj 85/08 i 112/12)

4. Zakon o radu (Narodne novine, broj 93/14, 127/17 i 89/19)

5. Zakon o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13,1/15, 138/15 - Odluka Ustavnog suda Republike

Hrvatske, 61/17, 70/19 i 98/19)

6. Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18 i 112/19)

7. Konvencija za zaštitu ljudskih prava i temeljnih sloboda (Narodne novine, Međunarodni ugovori, broj 18/97, 6/99 – pročišćeni tekst, 8/99 – ispravak, 14/02 i 1/06)

8. Direktiva (EU) 2019/1937 Europskog parlamenta i Vijeća o zaštiti osoba koje prijavljuju povrede prava Unije, od 23. listopada 2019. godine, Službeni list Europske unije L 305, od 26. studenog 2019. godine, dostupno na web stranici EUR-Lex <https://eurlex.europa.eu/legal-content/HR/TXT/?uri=CELEX:32019L1937>

9. Izvješće pučke pravobraniteljice za 2020. godinu, dostupno na web stranici [www.ombudsman.hr](http://www.ombudsman.hr)

PUČKA PRAVOBRANITELJICA

mr.sc. Tena Šimonović Einwalter, MJur